**Izziņa par atzinumos sniegtajiem iebildumiem**

#### ****Par Ministru kabineta noteikumu projektu** “**Grozījumi Ministru kabineta 2010.gada 30.novembra noteikumos Nr.1080 “Transportlīdzekļu reģistrācijas noteikumi”” **(**VSS-448)****

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  |  |  |  |  |  |

Informācija par starpministriju (starpinstitūciju) sanāksmi vai elektronisko saskaņošanu 2020.gada 23.jūlijā, 2020.gada 12.augustā

Saskaņošanas dalībnieki Tieslietu ministrija, Finanšu ministrija, Iekšlietu ministrija, Vides aizsardzības un reģionālās attīstības ministrija, Ārlietu ministrija, un Latvijas Transportlīdzekļu apdrošinātāju birojs.

Saskaņošanas dalībnieki izskatīja šādu ministriju (citu

institūciju) iebildumus Tieslietu ministrija, Vides aizsardzības un reģionālās attīstības ministrija un Latvijas Transportlīdzekļu apdrošinātāju birojs.

Ministrijas (citas institūcijas), kuras nav ieradušās uz

sanāksmi vai kuras nav atbildējušas uz uzaicinājumu

piedalīties elektroniskajā saskaņošanā

Saskaņošanas dalībnieki izskatīja precizēto Ministru kabineta noteikumu projektu.

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. P.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums par projekta konkrēto punktu (pantu) | Ministrijas (citas institūcijas) viedoklis par izteikto iebildumu (attiecīgi norādot, vai iebildums ir ņemts vērā, noraidīts vai panākta vienošanās starpinstitūciju sanāksmē) | Projekta attiecīgā punkta (panta) galīgā redakcija vai atsauce uz starpinstitūciju sanāksmes protokola punktu, kurā ir formulēta attiecīgā punkta (panta) redakcija vai atšķirīgie viedokļi par konkrēto punktu (pantu) |
| 1. | Noteikumu projekta anotācija. | **Tieslietu ministrija**(18.06.2020. atzinums Nr. 1-9.1/643)1. Vēršam uzmanību uz to, ka šobrīd spēkā esošajā Ministru kabineta 2010. gada 30. novembra noteikumu Nr. 1080 "Transportlīdzekļu reģistrācijas noteikumi" (turpmāk – noteikumi) 10., 11., 11.1, 11.2 un 11.3 punktā ir paredzēts regulējums par valsts reģistrācijas numuru rezervēšanu, bet projekta 1. punktā paredzētajā noteikumu 10. punktā un projekta 2. punktā paredzētajā noteikumu 10.1, 10.2, 10.3,, 10.4 un 10.5 punktā ir paredzēts regulējums par valsts reģistrācijas numuru pasūtīšanu. Līdz ar to šis regulējums ir neskaidrs.Turklāt, piemēram, projekta 2. punktā paredzētais noteikumu 10.1 punkts noteic, ka, pasūtot numuru transportlīdzekļa reģistrācijai vai valsts reģistrācijas numura maiņai vai tāda paša jau reģistrēta valsts numura nomaiņai pret jaunu numura zīmi ar tādu pašu reģistrācijas numuru, vienlaikus veic samaksu par numura zīmes izgatavošanu, bet noteikumu 10.4 punkts noteic, ka iesniegumu pasūtītā valsts reģistrācijas numura reģistrācijai transportlīdzeklim iesniedz 10 dienu laikā no pasūtīšanas brīža personas norādītajā valsts akciju sabiedrības "Ceļu satiksmes drošības direkcija" (turpmāk – CSDD) klientu apkalpošanas centrā. Numura zīmes pasūtījums ir izpildīts un samaksātā nauda netiek atgriezta arī tajā gadījumā, ja 10 dienu laikā netiek saņemts iesniegums valsts reģistrācijas numura reģistrācijai transportlīdzeklim, kuram tas pasūtīts.Savukārt, piemēram, noteikumu 11.3 punkts noteic, ka iesniegumu nomainītā un rezervētā valsts reģistrācijas numura reģistrācijai iesniedz un samaksu par numura zīmju izgatavošanu veic gada laikā no valsts reģistrācijas numura maiņas vai transportlīdzekļa norakstīšanas dienas. Šādu valsts reģistrācijas numuru reģistrē ne vēlāk kā 30 dienu laikā pēc rezervēšanas termiņa beigām.Ievērojot minēto, lūdzam izvērtēt projekta 1. punktā paredzētajā noteikumu 10. punktā un projekta 2. punktā paredzētajā noteikumu 10.1, 10.2, 10.3,, 10.4 un 10.5 punktā, kā arī noteikumu 10., 11., 11.1, 11.2 un 11.3 punktā ietverto regulējumu un attiecīgi precizēt to, kā arī papildināt projekta sākotnējās (ex-ante) ietekmes novērtējuma ziņojumu (turpmāk – anotācija) ar atbilstošu skaidrojumu. | **Iebildums ņemts vērā.** | Skatīt precizēto noteikumu projekta anotāciju. |
| 2. | Noteikumu projekta anotācija. | **Tieslietu ministrija**(18.06.2020. atzinums Nr. 1-9.1/643)2. Projekta 2. punktā paredzētais noteikumu 10.22. apakšpunkts noteic, ka CSDD reģistrācijai pieejamo numuru kopumā iekļauj iepriekš reģistrētu transportlīdzekļu valsts reģistrācijas numurus, kurus CSDD ir tiesības izmantot cita transportlīdzekļa reģistrācijai. Vēršam uzmanību uz to, ka ne no projekta 2. punktā paredzētajā noteikumu 10.22. apakšpunktā ietvertā regulējuma, ne no anotācijas I sadaļas 2. punktā ietvertās informācijas nav skaidrs, kas ir iepriekš reģistrētu transportlīdzekļu valsts reģistrācijas numuri, kurus CSDD ir tiesības izmantot cita transportlīdzekļa reģistrācijai. Ievērojot minēto, lūdzam izvērtēt projekta 2. punktā paredzētajā noteikumu 10.22. apakšpunktā ietverto regulējumu un nepieciešamības gadījumā precizēt to, kā arī papildināt anotāciju ar atbilstošu skaidrojumu. | **Iebildums ņemts vērā.** | Skatīt precizēto noteikumu projekta anotāciju. |
| 3. | 10. Papildināt noteikumus ar 91. punktu šādā redakcijā: “91. Šo noteikumu 10., 10.1, 10.2, 10.3, 10.4 un 10.5 punkts stājas spēkā 2020. gada 1. oktobrī.” | **Tieslietu ministrija**(18.06.2020. atzinums Nr. 1-9.1/643)3. Vēršam uzmanību uz to, ka noteikumu 10. punkts ir spēkā, tādēļ projekta 10. punktā paredzētajā noteikumu 91. punktā nevar noteikt, ka noteikumu 10. punkts stāsies spēkā 2020. gada 1. oktobrī. Ievērojot minēto, lūdzam precizēt projekta 10. punktā paredzētajā noteikumu 91. punktā noteikto pārejas noteikumu. | **Iebildums ņemts vērā.** | 10. Papildināt noteikumus ar 91. punktu šādā redakcijā:“91. Grozījumi šo noteikumu 10. punktā un 10.1, 10.2, 10.3, 10.4 un 10.5 punkts stājas spēkā 2020.gada 1.decembrī.” |
| 4. | Noteikumu projekta anotācija. | **Vides aizsardzības un reģionālās attīstības ministrija**(30.06.2020. atzinums Nr.1-22/5836)1. Saskaņā ar Ministru kabineta 2009. gada 15. decembra instrukciju Nr. 19 “Tiesību akta projekta sākotnējās ietekmes izvērtēšanas kārtība” (turpmāk – MK instrukcija Nr.19) 14.4. apakšpunktu anotācijas I sadaļas 2. punktā jānorāda paredzēto pakalpojumu nosaukumi, ja projekts paredz ieviest jaunus pakalpojumus vai arī pilnveidot esošos, kā arī to, vai pakalpojums tiks sniegts elektroniski (ja pakalpojums nav pieejams elektroniski, vai ir plānots veidot elektronisku kanālu).

Ņemot vērā minēto, lūdzam atbilstoši MK instrukcijas Nr.19 14.4. apakšpunktā noteiktajam, anotācijas I sadaļas 2. punktā norādīt pilnveidoto pakalpojumu nosaukumus un to sniegšanas kanālus. Saskaņā ar Ministru kabineta 2017. gada 4. jūlija noteikumu Nr.399 “Valsts pārvaldes pakalpojumu uzskaites, kvalitātes kontroles un sniegšanas kārtība” 17. punktu pakalpojumu pieprasīšanas un saņemšanas kanāli iedalāmi klātienes un neklātienes kanālos. | **Iebildums ņemts vērā.** | Skatīt precizēto noteikumu projekta anotāciju. |
| 5. | 7. Izteikt 73.3.apakšpunktu šādā redakcijā:“73.3. tranzīta numura karte tiek izsniegta uz 60 dienām, bet tranzīta numura zīmju derīguma termiņš Latvijā ir desmit dienas. Ja tranzīta numura zīmes saņem transportlīdzeklim, kuru paredzēts reģistrēt Latvijā, bet, lai to reģistrētu, nepieciešams veikt transportlīdzekļa pārbūvi noteiktajā kārtībā vai saņemt atbilstības apliecinājumu, tranzīta numura zīmju derīguma termiņš Latvijā ir 30 dienas. Šie termiņi tiek norādīti tranzīta numura kartē. Tranzīta numura zīmju derīguma termiņu var pagarināt vienu reizi uz tādu pašu termiņu kā iepriekš, izsniedzot jaunu tranzīta numura karti;”. | **Latvijas Transportlīdzekļu apdrošinātāju birojs**(17.06.2020. atzinums Nr.07/02-16/52)1.) Noteikumu projekta 7.punktā (noteikumu 73.3. apakšpunktā) aizstāt skaitli “60” ar skaitli “30”.Pamatojums - tranzīta numura zīmes derīguma termiņa noteikšana/pagarināšana uz 60 dienām  no sauszemes transportlīdzekļu īpašnieku civiltiesiskās atbildības obligātās apdrošināšanas (turpmāk – OCTA) viedokļa ir problemātiska tajos gadījumos, kad transportlīdzeklis (turpmāk – TRL) paredzēts izvešanai uz Eiropas Savienības (turpmāk – ES) dalībvalstīm, jo atbilstoši OCTA direktīvai 2009/103/EK  (15. pantam) Latvijai nav jāuzņemas atbildība, t.i.,  nav jānodrošina OCTA  segums par pirmajām 30 dienām pēc TRL iegādes Latvijā. Atbildība par OCTA veikšanu jāuzņemas tai dalībvalstij, uz kuru TRL tiek vests. Gadījumā, ja TRL netiek pārreģistrēts ES dalībvalstī, Latvijai pēc šīm 30 dienām atkal ir jāuzņemas atbildība. Līdz ar to no apdrošināšanas viedokļa raugoties, būtu svarīgi nepagarināt tranzīta numura kartes derīguma termiņu un saglabāt 30 dienu termiņu (kā līdz šim), lai veicinātu to, ka TRL tiek pārreģistrēts šo 30 dienu termiņā. | **Iebildums ņemts vērā.** | Svītrots noteikumu projekta 7.punktā paredzētais grozījums. |
| 6. |  | **Latvijas Transportlīdzekļu apdrošinātāju birojs**(17.06.2020. atzinums Nr.07/02-16/52)1. Noteikumu projektu papildināt ar jaunu punktu (grozījumiem noteikumu 71. punktā, kas nosaka, kādos gadījumos TRL vai numurēto agregātu izslēdz no TRL reģistra) šādā redakcijā:

“Noteikumu 71.punktā:* izteikt 71.2. apakšpunkta pirmo teikumu šādā redakcijā:

“ja transportlīdzeklim, kam veicama valsts tehniskā apskate, tā nav veikta 6 mēnešus pēc termiņa, kurā veicama tehniskā apskate, vai šāds transportlīdzeklis 6 mēnešus nav uzrādīts agregātu numuru salīdzināšanai.”,- papildināt punktu ar 71.4., 71.5., 71.6. un 71.7. apakšpunktu šādā redakcijā:“71.4. ja transportlīdzeklis noņemts no uzskaites norakstīšanai;71.5. ja transportlīdzeklim, kuram izsniegta tranzīta numura karte, beidzies tranzīta numura kartes derīguma termiņš;71.6. ja transportlīdzeklis noņemts no uzskaites izvešanai no Latvijas,71.7. ja transportlīdzeklis noņemts no uzskaites atsavināšanai Latvijā un pēc īpašumtiesību pārejas uz jauno transportlīdzekļa īpašnieku transportlīdzeklis nav pārreģistrēts Latvijā normatīvajos aktos noteiktajā kārtībā.”” . | **Iebildums atsaukts.**Saskaņā ar Latvijas Transportlīdzekļu apdrošinātāju biroja 2020.gada 6.augusta elektroniskā pasta vēstuli. |  |
| 7. | Noteikumu projekts. | **Latvijas Transportlīdzekļu Tirgotāju Asociācija**(17.06.2020. atzinums Nr. 2020-1)Lai samazinātu administratīvo slogu komersantiem, kuri noteiktā kārtībā nodarbojas ar transportlīdzekļu tirdzniecību (ir reģistrējuši transportlīdzekļu tirdzniecības vietas Ceļu satiksmes drošības direkcijā), kā arī šo uzņēmumu klientiem, kuri transportlīdzekļus iegādājušies, izmantojot legālu transportlīdzekļu tirdzniecības uzņēmumu pakalpojumus, kā arī, ņemot vērā, ka transportlīdzekļi tiek identificēti valsts tehniskās apskates laikā, lūdzam noteikumu projektu papildināt ar sekojošu grozījumu:1. Papildināt noteikumu 40.2. apakšpunktu aiz vārdiem “izziņu par agregātu numuru salīdzināšanu” ar vārdiem “, ja reģistrācijas brīdī transportlīdzeklim nav derīga valsts tehniskā apskate”.

Šāda grozījuma iekļaušana noteikumu projektā, atvieglotu klientam transportlīdzekļa reģistrācijas procesu pēc transportlīdzekļa, kam ir derīga tehniskā apskate, iegādes transportlīdzekļu tirdzniecības vietā. Transportlīdzekļa agregātu numuru salīdzināšana šobrīd nav jāveic, ja transportlīdzeklis tiek nopirkts no tā reģistrētā īpašnieka.  | **Iebildums ņemts vērā.** | 5. Papildināt 40.2. apakšpunktu aiz vārdiem “izziņu par agregātu numuru salīdzināšanu” ar vārdiem “, ja reģistrācijas brīdī nav derīga atļauja vai pagaidu atļauja ar transportlīdzekli piedalīties ceļu satiksmē”. |
| Atkārtota saskaņošana |
| 8. | 10.5 CSDD nodrošina, ka pasūtītās izvēles numura zīmes var saņemt trešajā darba dienā pēc pasūtīšanas, bet, veicot transportlīdzekļa reģistrāciju CSDD Rīgas klientu apkalpošanas centrā, – divu darba stundu laikā pēc iesnieguma valsts reģistrācijas numura reģistrācijai transportlīdzeklim iesniegšanas.” | **Tieslietu ministrija**(29.07.2020. elektroniskā pasta ziņojums)1. Lūdzam skaidrot projekta anotācijā, vai projekta 2. punktā ietvertajā Ministru kabineta 2010. gada 30. novembra noteikumu Nr. 1080 "Transportlīdzekļu reģistrācijas noteikumi" (turpmāk – noteikumi) 10.5 punktā noteiktais, ka Ceļu satiksmes drošības direkcija nodrošina, ka pasūtītās izvēles numura zīmes var saņemt trešajā darba dienā pēc pasūtīšanas, nozīmē, ka šīs numura zīmes būs iespējams izņemt bez transportlīdzekļa reģistrācijas iesnieguma iesniegšanas. Proti, minētajā punktā noteiktais paredz, ka veicot transportlīdzekļa reģistrāciju Ceļu satiksmes drošības direkcijas Rīgas klientu apkalpošanas centrā numura zīmes var saņemt divu darba stundu laikā pēc iesnieguma valsts reģistrācijas numura reģistrācijai transportlīdzeklim iesniegšanas, taču, ja numura zīmes pasūtītas citā Ceļu satiksmes drošības direkcijas struktūrvienībā, numura zīmes var saņemt trīs darba dienu laikā pēc to pasūtīšanas. Savukārt no projekta 2. punktā ietvertā noteikumu 10.4 punkta izriet, ka iesniegumu iesniedz 10 dienu laikā pēc pasūtīšanas veikšanas. Līdz ar to no projekta izriet, ka pēc numura zīmju saņemšanas vēl ir vairākas dienas laika iesniegt transportlīdzekļa reģistrācijas iesniegumu, taču pastāv risks, ka transportlīdzekļa reģistrācija var arī netikt veikta vai arī līdz transportlīdzekļa reģistrācijai saņemtās numura zīmes tiek izmantotas. Ja projekta 2. punktā ietvertajā noteikumu 10.5 punktā ir paredzēts noteikt, cik ilgā laikā Ceļu satiksmes drošības direkcija sagatavo pasūtītās numura zīmes, lūdzam precizēt minēto punktu. | **Iebildums ņemts vērā.** | 10.5 CSDD nodrošina, ka izvēlētā un pasūtītā transportlīdzekļa valsts reģistrācijas numura zīmes var saņemt ne vēlāk kā trešajā darba dienā pēc pasūtīšanas, veicot transportlīdzekļa reģistrāciju, bet, veicot transportlīdzekļa reģistrāciju CSDD Rīgas klientu apkalpošanas centrā, ne vēlāk kā divas darba stundas pēc pasūtīšanas un iesnieguma valsts reģistrācijas numura reģistrācijai transportlīdzeklim iesniegšanas.” |
| 9. | Noteikumu projekta anotācija. | **Tieslietu ministrija** (29.07.2020. elektroniskā pasta ziņojums)2. Lūdzam precizēt projekta 8. punktā ietverto noteikumu 62.3. apakšpunktu vai papildināt projekta anotācijā ietverto skaidrojumu. Projekta 8. punktā ietvertais noteikumu 62.3. apakšpunkts noteiks, ka noteikumu 62.2. apakšpunktā noteiktās prasības nepiemēro, ja, veicot noteikumu 62.2. apakšpunktā minēto transportlīdzekļa reģistrācijas darbību, tiek reģistrēts transportlīdzekļa turētājs, kurš norādīts institūcijas transportlīdzekļu reģistrā izdarītajā atzīmē. Projekta anotācijā skaidrots, ka, lai mazinātu administratīvo slogu taksometru turētājiem, kuriem ir spēkā esoša normatīvajos aktos paredzētā licence, projekta 8. punktā ir paredzēts, ka taksometra numura zīmes nav jāmaina, ja taksometrs arī turpmāk tiek reģistrēts institūcijas izdarītajā atzīmē norādītajam turētājam. Noteikumu 62.2. apakšpunkta pirmais teikums paredz, ka pirms transportlīdzekļa, kuram reģistrētas taksometru numura zīmes, noņemšanas no uzskaites tā atsavināšanai Latvijā vai izvešanai no Latvijas, pirms reģistrētā turētāja dzēšanas vai turētāja maiņas reģistrācijas veic valsts reģistrācijas numuru maiņu pret vispārējas izmantošanas valsts reģistrācijas numuriem šajos noteikumos noteiktajā kārtībā. Proti, noteikumu 62.2. apakšpunkts paredz numura zīmes maiņu, ja transportlīdzeklis, kas tiek izmantots kā taksometrs, vairs netiks izmantots kā taksometrs, kā arī gadījumā, ja tiek mainīts transportlīdzekļa turētājs. Taču no projekta anotācijā skaidrotā secināms, ka transportlīdzekli turpinās izmantot kā taksometru, taču tam mainīsies īpašnieks, nevis turētājs. Ņemot vērā minēto, projekta 8. punktā ietvertajā noteikumu 62.3. apakšpunktā noteiktais neatbilst anotācijā skaidrotajam, kā arī nav skaidrs, vai tas vispār reāli dzīvē būs piemērojams.  | **Iebildums ņemts vērā.** | Skatīt precizēto noteikumu projekta anotāciju. |
| 10. | Notekumu projekta anotācija. | **Tieslietu ministrija**(29.07.2020. elektroniskā pasta ziņojums)3. Projekta anotācijā norādīts, ka ņemot vērā Ārlietu ministrijas sniegto informāciju par to, ka liela daļa diplomātu personīgās automašīnas nenoņem no uzskaites normatīvajos aktos noteiktajā kārtībā, nododot diplomātiskos numurus Ceļu satiksmes drošības direkcijā un izbraucot no valsts ar tranzīta numuriem, norādot, ka tranzīta numuru derīguma termiņa laikā (šobrīd 30 dienas) nav iespējams nokārtot visas nepieciešamās formalitātes, projekts paredz pagarināt tranzīta numura kartes derīguma termiņu līdz 60 dienām, bet tranzīta numura zīmju derīguma termiņu Latvijā līdz 10 dienām. Ņemot vērā to, ka projektā šāds regulējums ietverts nav, lūdzam svītrot attiecīgo informāciju no projekta anotācijas.  | **Iebildums ņemts vērā.** | Skatīt precizēto noteikumu projekta anotāciju. |
| 11. | Noteikumu projekta anotācija. | **Vides aizsardzības un reģionālās attīstības ministrija** (30.07.2020. atzinums 1-22/6874)Ar VARAM 30.06.2020. atzinumu Nr.1-22/5836 tika lūgts noteikumu projekta anotācijas I sadaļas 2. punktu papildināt ar pilnveidoto pakalpojumu nosaukumiem un to sniegšanas kanāliem.VARAM, iepazīstoties ar precizēto noteikumu projektu, tā anotāciju un izziņu, norāda, ka anotācijas I sadaļas 2. punktā nav norādīti pilnveidoto pakalpojumu nosaukumi. Pakalpojuma nosaukums ir jānorāda identisks tam, kāds tas ietverts pakalpojumu turētāja apstiprinātajā pakalpojumu sarakstā (piemēram, “Transportlīdzekļa reģistrācija”), kā arī pakalpojuma turētāja pienākums, veicot pakalpojumu aprakstīšanu, ir izmantot un norādīt identiskus pakalpojumu nosaukumus arī institūcijas tīmekļvietnē un valsts pārvaldes pakalpojumu portālā Latvija.lv. Sākotnējās ietekmes novērtējuma ziņojuma uzdevums ir informēt lēmuma pieņēmējus un ieinteresētās puses par sekām un ietekmi, ko radīs izstrādājamais tiesību akta projekts. Lai gan anotācijā ir aprakstītas plānotās izmaiņas un pilnveides aspekti, tomēr saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” (turpmāk – MK instrukcija Nr.19) 14.4. apakšpunktā noteikto, lūdzam anotācijas I sadaļas 2. punktā norādīt pilnveidoto pakalpojumu nosaukumus, tādējādi sasaistot anotācijā norādīto informāciju par pakalpojumu pilnveidi ar konkrētajiem institūcijas sniegtajiem pakalpojumiem. | **Iebildums ņemts vērā.** | Skatīt precizēto noteikumu projekta anotāciju. |
| 12. | Noteikumu projekts. | **Latvijas Transportlīdzekļu apdrošinātāju birojs**(17.06.2020. atzinums Nr.07/02-16/52)1) atkārtoti vērš uzmanību uz nepieciešamību precizēt noteikumu 71.punktu, kā minēts LTAB 17.06.2020. iebildumos – šo punktu precizējot un papildinot ar jauniem gadījumiem, kad transportlīdzekli izslēdz no reģistra, un šos grozījumus virzīt kopā ar sagatavotajiem grozījumiem Transportlīdzekļu reģistrācijas noteikumos, jo LTAB 17.06.2020. vēstulē norādītās problēmas prasa neatliekamu, tūlītēju situācijas risinājumu. Turklāt, pirmsšķietami izskatās, ka LTAB piedāvātie grozījumi nevarētu atstāt ietekmi uz transportlīdzekļu ekspluatācijas nodokļa iekasēšanas kārtību. Lūdzam Satiksmes ministriju/CSDD noorganizēt atsevišķu tikšanos ar Finanšu ministrijas, Valsts ieņēmu dienesta un LTAB pārstāvjiem, lai pārrunātu LTAB iebildumus un rastu risinājumu šo grozījumu ietvaros LTAB konstatētajām problēmām, kā mazināt OCTA Garantijas fonda atbildību – zaudējumu segšanu par tiem transportlīdzekļiem, kas ilgstoši neatrodas Latvijā, bet kas vēl joprojām skaitās reģistrēti Latvijas Republikā. | **Iebildums atsaukts.**Saskaņā ar Latvijas Transportlīdzekļu apdrošinātāju biroja 2020.gada 6.augusta elektroniskā pasta vēstuli. | Skatīt izziņas 6.punktu. |
| 13. | Noteikumu projekta anotācija. | **Latvijas Transportlīdzekļu apdrošinātāju birojs** (24.07.2020.elektroniskā pasta ziņojums)2) Lūdzu precizēt anotāciju, no tās izslēdzot paskaidrojumus, kas attiecas uz tranzīta numura kartes derīguma termiņa pagarināšanu no 30 dienām  uz 60 dienām,  jo saskaņā ar izziņā minēto šādi grozījumi noteikumos netiek tālāk virzīti. | **Iebildums ņemts vērā.** | Skatīt precizēto noteikumu projekta anotāciju. |

Atbildīgā amatpersona T.Vectirāns